CELEX: 32008R0163
Language: lt
Date: 2008-02-22 00:00:00
Title: 2008 m. vasario 22 d. Komisijos reglamentas (EB) Nr. 163/2008 dėl leidimo naudoti lantano karbonato oktahidrato preparatą ( Lantharenol) kaip pašarų priedą (Tekstas svarbus EEE)

23.2.2008   
            
            
               LT
            
            
               Europos Sąjungos oficialusis leidinys
            
            
               L 50/3
            
         
      KOMISIJOS REGLAMENTAS (EB) Nr. 163/2008
   2008 m. vasario 22 d.
   dėl leidimo naudoti lantano karbonato oktahidrato preparatą (Lantharenol) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą šio reglamento priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti lantano karbonato oktahidrato preparatą (Lantharenol) kaip pašarų priedą katėms; pašarų priedas priskirtinas priedų kategorijai „zootechniniai priedai“.
            
         
               (4)
            
            
               Europos maisto saugos tarnyba 2007 m. rugsėjo 18 d. nuomonėje padarė išvadą, kad lantano karbonato oktahidrato preparatas (Lantharenol) neturi neigiamo poveikio gyvūnų sveikatai ar aplinkai ir nekelia pavojaus žmonių sveikatai dėl atsitiktinio priedo poveikio (2). Ji taip pat padarė išvadą, kad preparatas nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Nustatyta, kad Lantharenol mažina fosforo šalinimą su šlapimu. Nuomonėje nerekomenduojamos atitinkamos vartotojų saugos priemonės. Europos maisto saugos tarnyba mano, kad reikia nustatyti konkrečius stebėsenos po pateikimo į rinką reikalavimus, kad būtų nustatyta, ar nėra ilgalaikio neigiamo poveikio katėms. Nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta pagal Reglamentą (EB) Nr. 1831/2003.
            
         
               (5)
            
            
               Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. vasario 22 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  Gyvūnų pašaruose naudojamų priedų, produktų ar medžiagų mokslinės grupės nuomonės dėl Lantharenol (lantano karbonato oktahidrato) kaip pašarų priedo katėms saugumo ir veiksmingumo pagal Reglamentą (EB) Nr. 1831/2003 santrauka. Priimta 2007 m. rugsėjo 18 d.EFSA leidinys (2007) 542, 1–15.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
                  (Prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis 12 %
               
            
                  Zootechninių priedų kategorija. Funkcinė grupė: Kiti zootechniniai priedai (mažina fosforo šalinimą su šlapimu).
               
            
                  4d1
               
               
                  Bayer
                  HealthCare AG
               
               
                  lantano karbonato oktahidratas
                  (Lantharenol)
               
               
                  
                               
                           
                           
                              Priedo sudėtis:
                              Lantano karbonato oktahidrato preparatas.
                              Mažiausiai 85 % lantano karbonato oktahidrato – veiklioji medžiaga.
                           
                        
                               
                           
                           
                              Veikliosios medžiagos apibūdinimas:
                              Lantano karbonato oktahidratas
                              La2 (CO3)3 · 8H2O
                              CAS numeris 6487-39-4
                           
                        
                               
                           
                           
                              Analizės metodas (1):
                              Induktyviuoju būdu išlaikomos plazmos optinės emisijos sprektrometrija (ICP-OES).
                           
                        
               
                  Kates
               
               
                  —
               
               
                  1 500
               
               
                  7 500
               
               
                  Reikalingas lėtinio neigiamo poveikio stebėsenos po pateikimo į rinką planas.
                  Priedo naudojimo instrukcijose nurodyti:
                  
                              —
                           
                           
                              suaugusioms katėms;
                           
                        
                              —
                           
                           
                              rekomenduojama dozė drėgnam pašarui, kurio sausosios medžiagos kiekis – 20–25 %: nuo 340 iki 2 100 mg/kg;
                           
                        
                              —
                           
                           
                              nenaudoti pašaro kartu su dideliu kiekiu fosforo.
                           
                        
               
                  2018 m. kovo 6 d.
               
            
         (1)  Iš samų analizės metodų aprašymą (galima rasti šiuo Bendrijos etaloninės laboratorijos adresu: www.irmm.jrc.be/crl-feed-additives